Case ID: 1229115
Sentence 17: Şəhadətnamənin 2-ci bəndinə əsasən sığorta hadisəsinin baş verməsi nəticəsində avtonəqliyyat vasitəsinin aldığı zərərdən asılı olaraq hadisə yerindən təmin müəssisəsinə qiymətləndirilmə və ya təmir üçün nəqliyyat vasitəsinin evakuatorla çatdırılması təminata daxildir; Qeyd edilən şəhadətnamənin 4-cü bəndinə əsasən sığorta hadisəsi baş verərkən zərər dəymiş avtomobilin təmiri rəsmi – Mercedes Abşeron servis mərkəzində həyata keçiriləcək; X7 portalından əldə olunmuş çıxarışdan görünür ki, **-EN-*** dövlət qeydiyyat nişanlı, “Mercedes Benz C 180” minik markalı avtomobil “xxxxxxxxxxxx” ASC-də icbari sığorta növündə sığortalıdır; xx xxxxxxx 2019-cu il tarixli, İXP ******* nömrəli inzibati xəta haqqında protokolun surətindən görünür ki, Cavabdeh2 tərəfindən Azərbaycan Respublikası İnzibati Xətalar Məcəlləsinin 327.2-ci maddəsində nəzərdə tutulmuş inzibati xəta törədilmişdir; xx xxxxxxx 2019-cu il tarixli, TP ******* nömrəli inzibati tənbeh vermə haqqında qərarın surətindən görünür ki, Cavabdeh2 Azərbaycan Respublikası İnzibati Xətalar Məcəlləsinin 327.2-ci maddəsində nəzərdə tutulmuş inzibati xətanı törətdiyinə görə barəsində 60 manat məbləğində cərimə edilmə haqqında tənbeh növü tətbiq edilmişdir; Bakı şəhəri Nərimanov Rayon Polis İdarəsinin “xxxxxxxxxxxx” ASC-yə ünvanladığı xx xxxx 2020-ci il tarixli məktubundan görünür ki, xx xxxxxxx 2019-cu il tarixli, İXP ******* nömrəli inzibati xəta haqqında protokol üzrə tərtib edilmiş 60 manat cərimə xx xxxxxx 2019-cu il tarixdə dəbbə pulu ilə birlikdə (61,20 manat) bank vasitəsilə Cavabdeh2 tərəfindən ödənilmişdir; xx xxxxxxx 2019-cu il tarixdə Bakı şəhəri Nərimanov Rayon Polis İdarəsinin Dövlət Yol Polis Şöbəsində izahatı alınmış Cavabdeh2 izahatında bildirmişdir ki, etibarnamə ilə idarə etdiyi **-EN-*** dövlət qeydiyyat nişanlı, “Mercedes Benz C 180” minik markalı avtomaşınla xx xxxxxxx 2019-cu il tarixdə saat 20:30 radələrində Qarabağ küçəsində hərəkət etmiş, Dəmirçizadə küçəsi ilə kəsişmədə dayanma nişanını görməmiş, biravtomaşını gözləməklə hərəkət etmişdir.